หากคุณเติบโต มาในประเทศกำลังพัฒนา อย่างอินเดีย เหมือนผม
คุณต้องเรียนรู้ที่จะดึงคุณค่าของทรัพยากร ที่มีจำกัดออกมาใช้
และหาวิธีที่สร้างสรรค์ นำสิ่งที่มีอยู่ กลับมาใช้ใหม่
อย่างเช่น มันสุข ปราจาปาตี ช่างปั้นหม้อ ในอินเดีย
เขาคิดค้นตู้เย็นทั้งตู้ ที่ทำจากดินเหนียว
ไม่ใช้ไฟฟ้าเลย
ทำให้สามารถเก็บผลไม้สดและผักสด ได้หลายวัน
เป็นสิ่งประดิษฐ์ความเย็นที่ยอดเยี่ยม จริง ๆ
ในแอฟริกา หากมือถือของคุณแบตเตอรี่หมด อย่าตื่นตระหนกไปเชียว
คุณจะพบผู้ประกอบการพื้นบ้าน
ที่สามารถชาร์จแบตเตอรี่ให้คุณ ด้วยจักรยาน
และเนื่องจากเราอยู่ในอเมริกาใต้
ไปดูเมืองลิมา ในเปรู กัน
พื้นที่ความชื้นสูง
ที่มีปริมาณฝนตกเพียง 1 นิ้วในแต่ละปี
วิทยาลัยวิศวกรรมศาสตร์ ในลิมา ได้ออกแบบแผ่นป้ายโฆษณาขนาดใหญ่
ซึ่งสามารถดูดซับความชื้นในอากาศ และเปลี่ยนให้เป็นน้ำบริสุทธิ์
ผลิตได้กว่า 90 ลิตรในทุก ๆ วัน
ชาวเปรูช่างน่าทึ่งจริง ๆ
พวกเขาผลิตน้ำได้จากอากาศที่เบาบาง
ตลอด 7 ปี ที่ผ่านมา
ผมได้พบและศึกษาผู้ประกอบการนับร้อย ๆ คน
ทั้งในอินเดีย จีน แอฟริกา และอเมริกาใต้ พวกเขาทำให้ผมทึ่ง
พวกเขาหลายคนไม่เคยเข้าโรงเรียน
ไม่เคยประดิษฐ์สิ่งใด ในห้องแล็บอาร์แอนด์ดีขนาดใหญ่
ถนนคือห้องแล็บของพวกเขา
แล้ว ทำไมพวกเขาถึงทำอย่างนั้นได้
ก็เพราะพวกเขาไม่มีทรัพยากรพื้นฐาน อย่างที่เราใช้การอยู่
อย่างเงินทุนและพลังงาน
รวมถึงบริการขั้นพื้นฐาน อย่างบริการสุขภาพและการศึกษา
ซึ่งขาดแคลนในพื้นที่เหล่านั้น
เมื่อทรัพยากรภายนอกขาดแคลน คุณก็ต้องหามันจากภายในตัวคุณ
งัดเอาทรัพยากรที่อุดมสมบูรณ์ที่สุดออกมา ความฉลาดของมนุษย์ไง
และใช้หาวิธีที่ฉลาด แก้ปัญหานั้น ท่ามกลางทรัพยากรที่จำกัด
ในอินเดีย เราเรียกว่า จุกาด (Jugaad)
จุกาด เป็นคำในภาษาฮินดู
หมายถึง ต้องแก้ไขให้ได้ เป็นวิธีที่ชาญฉลาด ท่ามกลางความทุกข์ยาก
วิธิการจุกาดไม่ใช่ ประสบการณ์หรือทำให้สมบูรณ์แบบ
แต่ช่วยสร้างคุณค่าเพิ่ม ด้วยต้นทุนต่ำ
สำหรับผม ผู้ประกอบการจะใช้จุกาด ในการสร้างสรรค์ทางเลือก
ก็เหมือน นักเล่นแร่แปรธาตุ
พวกเขาสามารถใช้เวทมนต์ เปลี่ยนความทุกข์ยากกลายเป็นโอกาส
และเปลี่ยนสิ่งของที่น้อยค่า กลายเป็นสิ่งที่เต็มด้วยคุณค่า
พูดอีกอย่าง พวกเขาเชี่ยวชาญในศิลปะ การเพิ่มคุณค่า จากสิ่งที่น้อยค่า
ซึ่งเป็นปัจจัยสำคัญของนวัตกรรมต้นทุนต่ำ
นวัตกรรมต้นทุนต่ำ คือความสามารถ สร้างคุณค่าเพิ่มทางเศรษฐกิจและสังคม
โดยใช้ทรัพยากรเพียงน้อยนิด
นวัตกรรมต้นทุนต่ำ ไม่ใช่แค่ได้ทำ แต่ต้องทำให้ดีขึ้น
ตอนนี้ ผมอยากแสดงให้คุณเห็นว่าเป็นอย่างไร การข้ามเข้าสู่ตลาดเกิดใหม่
ผู้ประกอบการและบริษัททั้งหลายกำลังนำ นวัตกรรมต้นทุนต่ำ มาใช้ในวงกว้าง
เพื่อให้บริการสุขภาพอย่างคุ้มค่า และเพื่อผลิตพลังงานให้คนกว่าพันล้านคนใช้
ผู้ซึ่งอาจมีรายได้น้อย แต่เต็มไปด้วยแรงบันดาลใจ
ไปดูที่แรกกันเลย ประเทศจีน
ที่ซึ่งผู้ให้บริการด้านไอที รายใหญ่ที่สุดของจีน Neusoft
ได้พัฒนาวิธีการแพทย์ทางไกล
เพื่อช่วยให้แพทย์ในเมือง รักษาผู้ป่วยสูงอายุและยากไร้
ตามหมู่บ้านชาวจีนที่ห่างไกล
วิธีการนี้อยู่บนพื้นฐาน เครื่องมือในการรักษา นั้นง่ายต่อการใช้งาน
ซึ่งเจ้าหน้าที่ทางการแพทย์ อย่างพยาบาลสามารถใช้งานได้ ในคลินิกตามชนบท
ประเทศจีนต้องการวิธีการแพทย์ต้นทุนต่ำ เหล่านี้อย่างมาก
เพราะในปี ค.ศ. 2050 ประเทศจะเต็มไปด้วย ประชากรสูงวัย กว่าห้าร้อยล้านคน
เอาล่ะ ตอนนี้ไปกันที่ ประเทศเคนย่า
ประเทศที่ประชากรกว่าครึ่งใช้ เอ็ม-ปีซา ทางเลือกการจ่ายเงินด้วยโทรศัพท์มือถือ
เป็นวิธีการที่ยอดเยี่ยม สำหรับทวีปแอฟริกา
เพราะ 80% ของชาวแอฟริกัน ไม่มีบัญชีธนาคาร
แต่สิ่งที่น่าตื่นเต้น คือ เอ็ม-ปีซ่า ตอนนี้กลายเป็นต้นแบบ
ของรูปแบบทางธุรกิจอื่น ๆ อย่างภาคพลังงาน
อย่าง เอ็ม-โคปา ระบบพลังงานแสงอาทิตย์ครัวเรือนในกล่อง
ซึ่งมีแผงโซล่าบนหลังคา กับหลอดแอลอีดีสามดวง
วิทยุโซล่าเซลล์ และที่ชาร์ตแบตเตอรี่มือถือ
แต่ทั้งชุดนี้ ราคา 200 ดอลลาร์ แพงเกินไปสำหรับชาวเคนย่าส่วนใหญ่
และที่นี่มีระบบโทรศัพท์มือถือ ที่ใช้งานได้ในราคาไม่แพง
ทุกวันนี้ คุณสามารถซื้อชุดประกอบ โดยการชำระเงินงวดแรก เพียง 35 ดอลลาร์
และจ่ายส่วนที่เหลือ โดยการผ่อนชำระรายวัน 45 เซนต์
ผ่านโทรศัพท์มือถือของคุณเอง
แล้วเมื่อคุณผ่อนชำระครบ 365 วัน ระบบจะถูกปลดล็อค
คุณก็ครอบครองสินค้าดังกล่าวนั้น และเริ่มใช้พลังงานไฟฟ้าสะอาดได้ฟรี
นี่คือวิธีการที่น่าทึ่ง สำหรับเคนย่า
ประเทศที่ 70% ของประชากร อยู่นอกเขต พื้นที่ให้บริการไฟฟ้า
นี่แหละ นวัตกรรมต้นทุนต่ำ
สิ่งที่สำคัญ คือคุณใช้สิ่งที่มีอยู่มากมาย หรือการเชื่อมต่อด้วยมือถือ
จัดการกับสิ่งที่ขาดแคลน นั่นคือ พลังงงาน
ด้วยนวัตกรรมต้นทุนต่ำ ประเทศฝั่งใต้ของโลกกำลังตามให้ทัน
และในบางกรณี ได้ล้ำหน้า ประเทศฝั่งเหนือไปแล้ว
แทนที่จะสร้างโรงพยาบาลราคาแพง จีนกลับใช้วิธีการแพทย์ทางไกล
เพื่อรักษาผู้ป่วยหลายล้านคนได้ อย่างมีประสิทธิภาพ
และที่แอฟริกา แทนที่จะสร้างที่ทำการธนาคาร หรือโครงข่ายไฟฟ้า
ก็หันมาใช้การชำระเงินผ่านมือถือ และจำหน่ายพลังงานสะอาดแทน
นวัตกรรมต้นทุนต่ำ เป็นวิธีการสร้างนวัตกรรม ที่ตรงกันข้ามวิธีการของประเทศฝั่งเหนือ
ผมอยู่ในซิลิคอนแวลลีย์
ที่ซึ่งพวกเรากำลังไล่ล่าแสวงหา เทคโนโลยีล้ำหน้าชิ้นถัดไป
นึกถึง ไอโฟน 5, 6 แล้วก็ 7, 8
บริษัทในประเทศฝั่งตะวันตก ลงทุนไปกับ อาร์แอนด์ดีนับพันล้านดอลลาร์
และใช้ทรัพยากรธรรมชาติมหาศาล เพื่อสร้างสินค้าที่สลับซับซ้อนเหลือเกิน
เพื่อทำให้แบรนด์ของเขาแตกต่าง จากคู่แข่ง
แล้วไปคิดเงินเพิ่มกับลูกค้า ด้วยการมีลูกเล่นใหม่
ดังนั้นรูปแบบธุรกิจในประเทศฝั่งตะวันตก มีมากเพื่อให้มากขึ้น
แต่น่าเศร้า รูปแบบมีมากเพื่อให้มากขึ้น กำลังจะสูญสิ้นไป ด้วยสามเหตุผล
อย่างแรก ลูกค้าส่วนใหญ่ของประเทศฝั่งตะวันตก
มีพลังการจับจ่ายที่กำลังลดลง
ไม่สามารถเผชิญกับสินค้าราคาแพง
อย่างที่สอง พวกเรากำลังแห้งขอดจาก น้ำธรรมชาติและน้ำมันไปทุกที
ในแคลิฟอร์เนียที่ผมอาศัย การขาดแคลนน้ำกลายเป็นปัญหาใหญ่
และอย่างที่สาม ซึ่งสำคัญที่สุด
เพราะความแตกต่างของรายได้ ขยายตัวขึ้น
ระหว่างคนรวยกับชนชั้นกลางในฝั่งตะวันตก
นั้นเป็นการตัดขาดครั้งใหญ่ ระหว่างสินค้าและบริการที่ยังมีอยู่
กับความต้องการพื้นฐานของลูกค้า
คุณรู้เกี่ยวกับทุกวันนี้ไหม
คนอเมริกันกว่า 70 ล้านคน อยู่นอกระบบธนาคาร
เพราะว่าการบริการธนาคารตอนนี้
ไม่ได้ออกแบบให้ตอบสนองความต้องการพื้นฐาน
วิกฤตการณ์เศรษฐกิจที่ยาวนานในฝั่งตะวันตก ทำให้ประชาชนได้คิด
ว่าพวกเขาได้สูญเสีย มาตรฐานการดำรงชีพที่สูงไป
และกำลังเผชิญกับการกีดกัน
ผมเชื่อว่า หนทางเดียวที่พวกเรา สามารถเติบโตอย่างยั่งยืน ในฝั่งตะวันตก
คือการเรียนรู้ เพิ่มคุณค่าจากสิ่งที่ด้อยค่า
ข่าวดีคือ มันได้เริ่มขึ้นแล้ว
บริษัทหลายแห่งทางฝั่งตะวันตก กำลังเริ่มใช้นวัตกรรมต้นทุนต่ำ
เพื่อสร้างสรรค์สินค้าราคาไม่แพง สำหรับผู้บริโภคฝั่งตะวันตก
มาดู 2 ตัวอย่างกัน
เมื่อผมได้เห็นสิ่งก่อสร้างนี้ครั้งแรก
ผมบอกกับตัวเองว่า มันเป็นประเภทบ้านยุคหลังสมัยใหม่
แต่จริง ๆ แล้ว มันคือโรงงานผลิตขนาดเล็ก จัดตั้งโดยกรามีน ดานอน
ร่วมทุนระหว่างธนาคารกรามีน ของมูฮัมหมัด ยูนุส
กับบริษัทอาหารข้ามชาติดานอน
ทำโยเกิร์ตคุณภาพสูง ในบังคลาเทศ
โรงงานนี้มีขนาดเพียง 10% ของโรงงานดานอน หลายแห่งที่กำลังผลิตอยู่
และต้นทุนในการสร้างก็น้อยกว่ามาก
ผมเดาว่าคุณจะเรียกมันว่า โรงงานไขมันต่ำ
ที่โรงงานตอนนี้ ไม่เหมือนกับที่อื่นในฝั่งตระวันตก ซึ่งทำงานแบบอัตโนมัติชั้นสูง
ที่นี่ใช้กระบวนการทำงานด้วยมือ ทำให้เกิดการจ้างงานในชุมชน
ดานอนสร้างแรงจูงใจด้วยรูปแบบนี้
ที่ควบรวมประสิทธิภาพทางเศรษฐศาสตร์ กับความยั่งยืนทางสังคม
พวกเขากำลังวางแผน ขยายไปส่วนอื่นของโลกด้วย
เอาล่ะ มาดูตัวอย่างนี้กัน
คุณอาจจะคิดว่า นวัตกรรมต้นทุนต่ำ เกี่ยวกับพวกเทคโนโลยีขั้นต่ำ
จริง ๆ แล้ว ไม่เลย
นวัตกรรมต้นทุนต่ำ ก็สร้างเทคโนโลยีขั้นสูงได้
ยิ่งมีมากยิ่งเข้าถึงชาวบ้านได้มากขึ้น
มาดูอีกสักตัวอย่าง
ในประเทศจีน วิศวกรอาร์แอนด์ดี ของบริการทางการแพทย์ซีเมนต์
ได้ออกแบบเครื่องซีทีสแกนเนอร์ ซึ่งง่ายในการใช้งาน
เพียงคนทำงานด้านสุขภาพที่ไม่ต้องมี คุณสมบัติสูง อย่างพยาบาลและช่างเทคนิค
อุปกรณ์สามารถสแกนผู้ป่วยเพิ่มขึ้น ในแต่ละวัน
ด้วยการใช้พลังงานเพียงเล็กน้อย
ซึ่งเยี่ยมเลยสำหรับโรงพยาบาล และเยี่ยมมากสำหรับผู้ป่วยด้วย
เพราะลดค่าใช้จ่ายในการรักษา ได้ราว 30%
และลดปริมาณรับรังสี มากถึง 60%
วิธีการนี้แต่เดิมถูกออกแบบสำหรับตลาดชาวจีน
แต่ตอนนี้กำลังขายทั่วไป ในสหรัฐอเมริกาและยุโรป
ที่ซึ่งโรงพยาบาลถูกกดดัน ให้มีคุณภาพบริการด้วยต้นทุนที่ต่ำลง
แต่การปฏิวัติด้วยนวัตกรรมต้นทุนต่ำ
ในฝั่งตะวันตก จริง ๆ แล้ว นำโดยผู้ประกอบการสร้างสรรค์
ผู้มาพร้อมกับวิธีการที่น่าตื่นตาตื่นใจ
ที่ตอบสนองความต้องการพื้นฐาาน ในสหรัฐอเมริกาและยุโรป
มาดู 3 ตัวอย่างกิจการเริ่มใหม่
ที่สร้างแรงบันดาลใจส่วนตัวให้ผม
อย่างแรกเกิดขึ้นจากเพื่อนบ้านของผม ในซิลิคอนแวลลีย์
เรียกว่า จีไทร
พวกเขาสร้างตัวตรวจจับไร้สาย ที่ออกแบบคล้ายไม้บรรทัดพลาสติก
ซึ่งเกษตรกรสามารถปักลง ไปในพื้นที่ต่าง ๆ ในเรือกสวนไร่นาได้
แลัวข้อมูลต่าง ๆ ก็จะถูกเก็บไว้ เช่น สภาพดิน
ข้อมูลที่มีพลวัตเหล่านี้ ทำให้เกษตรกร ใช้พลังงานน้ำได้อย่างเหมาะสม
พร้อมกับปรับปรุงคุณภาพผลผลิต ให้มีประสิทธิภาพ
นี้เป็นวิธีการที่ยอดเยี่ยม สำหรับแคลิฟอร์เนีย ที่เผชิญกับการขาดแคลนน้ำอย่างรุนแรง
ระยะคืนทุนภายในปีเดียว
ตัวอย่างที่สอง คือ บี-บาวด์ ก็ยังอยู่ที่ ซิลิคอนแวลลีย์
ซึ่งทำให้คุณเชื่อมต่อกับอินเทอร์เน็ต
แม้ว่าอยู่ในพื้นที่ไม่มีสัญญาณรับส่งข้อมูล ทั้ง ไว-ไฟ หรือ 3จี หรือ 4จี
แล้วมันทำงานอย่างไร
ง่าย ๆ พวกเขาใช้เอสเอ็มเอสเทคโนโลยีพื้นฐาน แต่มีความน่าเชื่อถือมากที่สุด
และพร้อมใช้งานมากที่สุดทั่วโลก
คนสามพันล้านคนที่มีโทรศัพท์มือถือใช้ แต่เข้าถึงอินเทอร์เน็ตไม่ได้
วิธีการนี้สามารถเชื่อมต่อ กับอินเทอร์เน็ตด้วยต้นทุนต่ำ
และในประเทศผรั่งเศส ที่นั้นมีกิจการเริ่มใหม่ เรียกว่าคอมนิเกล
ซึ่งกำลังปฏิวัติภาคธนาคาร
โดยทำให้ประชาชนหลายพันคน ที่เดินเข้าไปที่ร้านมอมกับป๊อบ
และใช้เวลาเพียง 5 นาที เพื่อรับ 2 บริการ
เลขบัญชีธนาคารนานาชาติ และบัตรเดบิตนานาชาติ
พวกเขาเสียค่าบำรุงรักษารายปี เพียง 20 ยูโร
นั้นหมายถึงสามารถทำธุรกรรมทางธนาคาร
ทั้งส่งและรับเงิน จ่ายผ่านบัตรเดบิตของคุณ
โดยทั้งหมดไม่มีค่าใช้จ่ายเพิ่มแต่อย่างใด
นี้คืออะไรที่ผมเรียก ธนาคารต้นทุนต่ำ ที่ปราศจากตัวธนาคาร
น่าอัศจรรย์ใจ 75% ของลูกค้าที่ใช้บริการ
เป็นคนชนชั้นกลางชาวฝรั่งเศส ผู้ไม่ยอมจ่ายค่าธรรมเนียมธนาคารในอัตราสูง
ตอนนี้ผมพูดถึงนวัตกรรมต้นทุนต่ำ เริ่มบุกเบิกทางฝั่งใต้
แล้วก็นำไปใช้ทางฝั่งเหนือ
ในที่สุด พวกเราต้องการเห็น
ประเทศพัฒนาแล้วและประเทศกำลังพัฒนา
เข้ามาร่วมกันสร้างสรรค์นวัตกรรมต้นทุนต่ำ
ทำให้เกิดประโยชน์ต่อมนุษยชาติ
ข่าวน่าตืนเต้นคือนั้นกำลังเริ่มต้น
ไปกันที่ ไนโรบี
ไนโรบี มีการจราจรติดขัดที่น่าสะพรึงกลัว
เมื่อผมเจอครั้งแรก ถึงกับคิดในใจ " วัวพระเจ้า "
ก็เพราะคุณต้องคอยหลบวัว ในขณะขับรถในไนโรบี
เพื่อบรรเทาสถานการณ์อย่างนี้
วิศวกรที่ไอบีเอ็มแล็ป ในเคนย่า กำลังสร้างวิธีการต้นแบบ เรียกว่า เมกาฟิค
ซึ่งเดิมถูกออกแบบโดยวิศวกรชาวญี่ปุ่น
แต่ไม่เหมือนฝั่งตะวันตก เมกาฟิค ไม่ใช่ตัวตรวจวัดตามข้างถนน
ซึ่งราคาแพงมาก เมื่อต้องติดตั้งที่ไนโรบี
แทนที่พวกเขาจะสร้างภาพหรือข้อมูลจราจร
กลับเก็บตัวเลขขนาดเล็กจากกล้องคุณภาพต่ำ ตามถนนในไนโรบี
และใช้ซอฟต์แวร์วิเคราะห์ พยากรณ์จุดแออัด
แล้วพวกเขาก็แจ้งเอสเอ็มเอสไปที่คนขับรถ เพื่อให้เลี่ยงไปใช้เส้นทางอื่น
เมกาฟิคไม่เลิศหรูเหมือนรถขับเคลื่อนได้เอง
แต่ทำให้คนขับรถใน ไนโรบี เดินทางจากจุด A ไปยังจุด B
อย่างน้อยเร็วขึ้น 20%
และในช่วงต้นปีนี้ยูซีแอลเอ บริการสุขภาพ ได้เปิดตัวห้องแล็ประดับโลกเพื่อนวัตกรรม
ซึ่งมองหาวิธีการบริการสุขภาพต้นทุนต่ำ ทุก ๆ แห่งในโลก
ซึ่งต้องถูกลงอย่างน้อย 20% เทียบกับวิธีการปัจจุบัน ในสหรัฐอเมริกา
และมีประสิทธิภาพมากขึ้น
เป็นการพยายามร่วมกัน นำนักนวัตกรรม จากฝั่งเหนือและฝั่งใต้
สร้างสรรค์ร่วมกันให้ทางเลือกบริการสุขภาพ สำหรับมนุษยชาติทั้งปวง
ผมมีต้วอย่างอีกเยอะ ของนักนวัตกรรมต้นทุนต่ำจากทั่วโลก
แต่คำถามคือ ทำอย่างไรที่เราจะนำ นวัตกรรมต้นทุนต่ำไปใช้
เอาล่ะ ผมรวบรวม 3 หลักการ จากนวัตกรรมต้นทุนต่ำทั่วโลก
ซึ่งต้องการแบ่งปันให้พวกคุณ
นั้นคุณสามารถประยุกต์ เข้ากับองค์กรของคุณเอง
การเพิ่มคุณค่า จากสิ่งที่น้อยค่า
หลักการแรกคือ รักษาความเรียบง่าย
อย่ามุ่งแต่สร้างวิธีการ เพื่อให้ลูกค้าประทับใจเท่านั้น
ทำให้พวกเขาใช้ง่ายและเข้าถึงสะดวกด้วย
เหมือนซีทีสแกนเนอร์ที่ผมเห็นในประเทศจีน
หลักการที่สอง อย่าทำล้อขึ้นมาใหม่
พยายามใช้ทรัพยากรและสินทรัพย์ที่มีอยู่
อย่าง การใช้ระบบมือถือให้ได้พลังงานสะอาด
หรือร้านมอมและป๊อบให้บริการธนาคาร
หลักการที่สามคือ คิดและทำอย่างแนวราบ
บริษัทมีแนวโน้มไต่ระดับตามแนวดิ่ง
โดยการรวมศูนย์ดำเนินการเข้าส่วนกลาง ที่โรงงาน หรือโกดังขนาดใหญ่
แต่ถ้าคุณต้องการความคล่องต้ว และดูแลลูกค้าที่หลากลายจำนวนมาก
คุณต้องขยายขนาดในแบบแนวราบ ที่ใช้การกระจายแบบห่วงโซ่อุปทาน
ด้วยการผลิตที่เล็กลง และกระจายตัวออกเป็นหน่วย
อย่างที่ ธนาคารกรามีน แสดงให้เห็น
ทางฝั่งใต้บุกเบิกนวัตกรรมต้นทุนต่ำ ด้วยความจำเป็นอย่างแท้จริง
ทางฝั่งเหนือ ตอนนี้กำลังเรียนรู้ การเพิ่มคุณค่าให้มากขึ้น จากสิ่งที่น้อยค่า
ในการเผชิญหน้ากับอุปสรรคด้านทรัพยากร
เพราะเป็น ชาวอินเดียสัญชาติฝรั่งเศส ที่อาศัยในสหรัฐอเมริกา
ความหวังของผมจึงเป็น การก้าวข้าม แนวแบ่งฝั่งเหนือฝั่งใต้
เพื่อให้พวกเราใช้ประโยชน์ จากความฉลาดที่พอกพูนขึ้น
ของนักนวัตกรรมจาก ทั่วทุกมุมโลก
เพื่อรวบรวม วิธีการต้นทุนต่ำ
ซึ่งจะพัฒนาคุณภาพชีวิตของทุกคนในโลก
พร้อม ๆ กับการปกป้องโลกอันมีค่าของเรา
ขอบคุณมาก ครับ
(เสียงปรบมือ)